Име на интервенцията:

|  |
| --- |
| **Член 64, б. „г“ - инвестиции** |

|  |  |
| --- | --- |
| **Фонд** | Европейски земеделски фонд за развитие на селските райони (ЕЗФРСР) |
| **Тип на интервенцията** | Инвестиции за неселскостопански дейности в селските райони |
| **Териториален обхват** | Дейностите по проектите се осъществят на територията на селски район. |
| **Свързани специфични цели и където е релевантно, секторни приоритети** | Типа на интервенцията е пряко свързан със Специфична цел 8 „Насърчаване на заетостта, растежа, социалното приобщаване и местното развитие в селските райони, включително биоикономиката и устойчивото горско стопанство“ и има за цел насърчаване развитието на неземеделски дейности в селските райони |
| **Индикатори за резултат (*най-малко един*)** | O.21 Брой операции за производствени инвестиции извън земеделското стопанство или субекти, получаващи подкрепа по ЕЗФРСР |
| **Допустими бенефициенти** | Земеделски стопани, микропредприятия и физически лица |

1. **Описание на дизайна на интервенцията;**

|  |
| --- |
| Икономиката на селските райони се развива в условията на благоприятно влияние на основни макроикономически фактори, които подкрепят устойчивостта на бизнеса и на икономиката. Интервенцията има за цел да обхване микро предприятията, които са основен източник на растежа и създаването на повече работни места, включително диверсификация на икономическите дейности на земеделските стопани, които преобладават в тези райони. Микропредприятията са ключова предпоставка за наличието на конкуренция и работещи пазари, а оттам и за цялостното икономическо развитие на една страна. В селските райони, микропредприятията са най-развити в секторите „Търговия; ремонт на автомобили и мотоциклети“, „Хотелиерство и ресторантьорство“ и „Транспорт, складиране и пощи“.  Инвестирането в микро предприятия в информационния и технологичен сектор и създаването на творчески продукти, могат да бъдат двигатели за създаване на работни места в областта на технологично управление, на технологии за дистрибуция (обединяване на пазарни центрове в дигиталното пространство), с цифровите технологии, информационни продукти за автоматизация и роботизация на производствени процеси и др.  Необходимо е насърчаването на различни производства, базирани на алтернативни производствени процеси, които могат да намалят екологичния отпечатък от дейността. Икономическото развитие в селските райони следва да улесни стопанската дейност и да стимулира дейности за насърчаване на местната конкурентоспособност, постигане на жизненост на населените места в селските райони и качеството и стандарта на живот, както и да се подобри степента на развитие на човешкия капитал и инфраструктура. От друга страна селският туризъм се развива през последните години и постепенно започва да конкурира традиционните видове туризъм в България. За населените места в селските райони, които притежават природни, исторически, културни и екологични дадености, туризмът се превръща в икономическа дейност, която може да оживи местната икономиката. Подходящо е да се развиват алтернативни форми на туризъм, допълващи местата за настаняване. Диверсификацията на икономиката в селските райони може да се постигне чрез развитие на икономически дейности, свързани с търговия, услуги, преработващата промишленост и на дейности, в които по-малкото присъстват предприятия в сектори на индустрията, които допринасят с добавена стойност (изоставане в развитието на предприятия, внедряващи иновации в селските райони.). В селските райони съществува възможност да се развива бизнес насочен към по добро оползотворяване на остатъците от селскостопанското производство.  Насърчаване на инвестиции в областта на здравеопазването и социалните услуги са ключови за преодоляване на множество здравни проблеми и предизвикателства в селските райони като достъпни, качествени, здравни и социални услуги, преодоляване на здравните и социални неравенства, оптимизиране на извънболничната помощ. Нуждите от здравните услуги могат да се сведат до инвестиране в мобилни здравни услуги максимално близки до здравните нужди на населението. Повишаване на търсенето на дългосрочни грижи сред възрастното население в контекста на демографското застаряване, извеждат на преден план необходимостта от междусекторно взаимодействие и прилагане на интегриран подход в грижата за възрастните хора и хората с увреждания. Социални услуги свързани със социализирането на деца с увреждания и деца с хронични заболявания местната общност може да предлага подходяща инфраструктура за дневни центрове или други подходящи форми за предоставяне на услуги. В дневните центрове могат да се предлагат комплекс от социални услуги, свързани с образователно и професионално обучение, игрови занимания и индивидуални програми или групови програми за социално включване. т.е. обновяване на материалната база за дневни центрове за занимания или спортни площадки адекватни на техните нужди. Също така чрез прилагане на интервенцията има възможност да се стимулират творческите занаяти, които са част от културното наследство и традиции.  С цел приоритетно подпомагане чрез интервенцията, за неземеделските дейности определени в анализа като приоритетни ще бъде разработен подход, който да позволи целево насочване на финансирането. |

1. **Идентифициране на съответните базови елементи (напр. съответните GAEC или нормативно установени изисквания за управление (SMR), където е приложимо, и обяснение за това как ангажиментите надхвърлят задължителните изисквания:**

*/за интервенции в областта на околната среда и климата, артикулацията с изискванията за условност трябва да показват, че практиките се допълват и не се припокриват/*

|  |
| --- |
| Неприложимо за конкретния тип интервенция |

1. **Условия за допустимост:**

|  |
| --- |
| **Инвестициите допустими за подпомагане в рамките на интервенцията трябва да са свързани с развитие на услуги в различни сектори на икономиката и други производствени неземеделски дейности, производство на продукти, които не са включени в Приложение I от Договора за функциониране на Европейския съюз, както и дейности, които са насочени към развитие на занаяти.**   * За инвестициите включени в проектното предложение, задължително ще се изисква положително решение за оценка за въздействието върху околната среда (ОВОС), освен в случаите, когато такава не се изисква от Закона за опазване на околната среда. В случай, на инвестиции попадащи в територии от Натура 2000, същите трябва да бъдат проверявани и за съответствие с разпоредбите на Закона за биологичното разнообразие и съответните подзаконови нормативни актове за неговото прилагане. * Материалните и нематериалните инвестиции включени в проектното предложение трябва да са в съответствие с параметрите и дейностите, обект на подпомагане и включени в разработения бизнес план. * Бизнес планът трябва да показва подобряване на дейността на предприятието и да доказва икономическата жизнеспособност на проекта и предприятието чрез прилагане на планираните инвестиции и дейности.   **Подпомагане в рамките на интервенцията получават земеделски стопани, микропредприятия и физически лица.**  **Земеделски стопани допустими за подпомагане трябва да отговарят на следните условия:**   * да са регистрирани като земеделски стопани по Закона за подпомагане на земеделските производители от най – малко 12 месеца преди кандидатстването за подпомагане и да не са прекратявали своята дейност; * да бъдат регистрирани като еднолични търговци или юридически лица по Търговския закон или Закона за кооперациите; * да имат седалище на територията на селски район; * икономическият размер на земеделското стопанство е не по – малко от 20 001 евро стандартен производствен обем /СПО/;   В случай, на подкрепа за инвестиции в рамките на интервенцията за земеделски стопани попадащи в обхвата на допустимите за подкрепа по интервенция „Подпомагане развитието на малки земеделски стопанства“ икономическия размер на земеделското стопанството кандидат измерен в СПО може да бъде в границите от 5 000 до 20 000 евро.  **Микропредприятия допустими за подпомагане трябва да отговарят на следните условия:**   * да бъдат регистрирани като еднолични търговци или юридически лица по Търговския закон или Закона за кооперациите; * да имат седалище на територията на селски район   **Физическите лица допустими за подпомагане трябва да отговарят на следните условия:**   * да бъдат регистрирани по Закона за занаятите като упражняващи занаят/и след вписване в регистър БУЛСТАТ по реда на Закона за регистър БУЛСТАТ; * да отговарят на определението за микропредприятие, съгласно дефиницията на ЗМСП; * да имат постоянен адрес на територията на селски район;   **В обхвата на интервенцията физическите лица са допустими за подпомагане само за инвестиции в неземеделски дейности, които са насочени към развитие на занаяти;**  **В съответствие с чл. 68, §3 от Регламент ХХХХ/20ХХ не са допустимите за подпомагане инвестиции и категориите разходи, като включват:**   1. закупуване на права за получаване на плащане; 2. закупуване на земя, с изключение на закупуване на земя за опазване на околната среда или закупена земя от млади земеделски стопани посредством използването на финансови инструменти; 3. закупуване на животни, едногодишни растения и тяхното засаждане, различно от закупуване с цел възстановяване на земеделския или горския потенциал след природни бедствия и катастрофични събития; 4. лихви по дългове, с изключение свързани с безвъзмездни средства, отпуснати под формата на лихвени субсидии или субсидии за гаранционни такси; 5. инвестиции в напоителни системи, които не са съвместими с постигането на добро състояние на водните обекти, както е определено в член 4, параграф 1 от Директива 2000/60/ЕО, включително разрастване на напоителните системи, което засяга водни басейни, чийто статус е определен като незадоволителен в съответния план за управление на речния басейн; 6. инвестиции в големи инфраструктури, които не са част от стратегиите за местно развитие; 7. инвестиции в залесяване, които не са съвместими с целите, свързани с климата и околната среда, в съответствие с принципите за устойчиво управление на горите, разработени в общоевропейските насоки за залесяване и повторно залесяване. 8. туристически дейности свързани с изграждане/реконструкция на местна за настаняване; |

1. **Съвместимост на интервенцията със споразумението на СТО за селското стопанство:**

*/За всяка интервенция, която се основава на видовете интервенции, изброени в приложение II към регламента за Стратегическите планове по ОСП, следва да се опише как тя спазва съответните разпоредби на приложение 2 към Споразумението на СТО за селското стопанство (както е посочено в член 10 и в приложение II към същия регламент). За всяка интервенция, която не се основава на видовете интервенции, изброени в приложение II към настоящия регламент, как спазва съответните разпоредби на член 6.5 или приложение 2 към Споразумението на СТО за селското стопанство/*

|  |
| --- |
| Интервенцията е включена в приложение II на Регламент ХХХХ/202Х и е в съответствие с приложение 2 към Споразумението на СТО за селското стопанство – Предстои да се разработи тази част. |

1. **Нива на подпомагане / премии / методи за изчисляване (включително диференциации за групи от територии, където е приложимо) и, когато е приложимо, кратко обяснение защо посочените са подходящи за постигане на целите, (също и по отношение на базовите изисквания):**

*/****информацията следва да включва:*** *формата и степента на подкрепа; методът за изчисляване на единичните суми на подпомагане и неговото сертифициране в съответствие с член 76; различните единни или средни единични суми на помощта в рамките на тази интервенция. /*

|  |
| --- |
| **Подпомагането се предоставя под формата на възстановяване на действително направени от бенефицера допустими разходи**   * Финансовата помощ е в размер до 50 % от общия размер на допустимите за финансово подпомагане разходи; * Минималният размер на допустимите разходи за едно проектно предложение е 15 000 евро. * Максималният размер на допустимите разходи за един кандидат за периода на прилагане на интервенцията е до 200 000 евро, а максималният размер на допустимите разходи за един проект е до 200 000 евро   **В случай, на подкрепа за инвестиции в рамките на интервенцията за земеделски стопани попадащи в обхвата на допустимите за подкрепа по интервенция „Подпомагане развитието на малки земеделски стопанства“:**   * Финансовата помощ е в размер до 50 % от общия размер на допустимите за финансово подпомагане разходи; * Минималният размер на допустимите разходи за едно проектно предложение е 5 000 евро. * Максималният размер на допустимите разходи за един кандидат за периода на прилагане на интервенцията е до 25 000 евро, а максималният размер на допустимите разходи за един проект е до 25 000 евро.   **Кандидатите допустими за подпомагане в рамките на интервенцията могат да получат до 20% от общия размер на допустимите за финансово подпомагане разходи под формата на финансов инструмент.**  **В рамките на интервенцията е допустимо предоставянето на авансова плащане, в размер до 50% от одобрените разходи.** |